מאג

ממוזער|250px|לוחם דרוזי מגדוד חרב מתאמן בירי ממאג על גבי חצובה.
ממוזער|250px|שני מקלעי מאג ומקלע נגב
ממוזער|250px|מימין: מקלע מאג. משמאל: M2 Browning
ממוזער|250px|פשיטת חטיבת הצנחנים על האי שדואן במפרץ סואץ בינואר 1970 (מבצע רודוס). מאגיסט מצויד במאג עם תוף הסתערות.
ממוזער|250x250 פיקסלים|מאג עם כוונת השלכה, מלחמת חרבות ברזל
מאג, או בשמו המלא FN MAG 58, הוא מקלע בינוני רב-תכליתי בלגי. MAG הוא ראשי תיבות בצרפתית של Mitrailleuse d'Appui Général (מיטרַאיֶיז ד'אפווי ז'נֶרל) – מכונת ירייה לשימוש כללי.

המקלע מאג יורה תחמושת בקוטר 7.62x51 מ"מ נאט"ו. המאג יוצר על ידי חברת FN Herstal הבלגית וכן ברישיון ברחבי העולם, כולל על ידי התעשייה הצבאית בישראל. מקלע זה נפוץ בכל צבאות נאט"ו ובפרט בכוחות המזוינים של ארצות הברית (תחת הציון M-240), בכוחות המזוינים של בריטניה (בשם L7A1) וכן נמצא בשימוש צה"ל. יתרונותיו של המאג הם אמינותו וכוח האש הגדול שלו. חסרונותיו הם משקלו הרב יחסית והתחמושת הכבדה שלו, שמהווים גורם מגביל עבור חיל הרגלים המתפעל אותו. חסרונות אלה אינם באים לידי ביטוי כאשר המאג מורכב על גבי כלי רכב, וכתוצאה מכך הוא נמצא בשימוש נרחב מאוד על כלי רכב כגון טנקים, נגמ"שים, רכבי שטח וספינות קרב. במדינות נאט"ו המאג אינו משמש עוד את חילות הרגלים.

בחילות הרגלים החלה בשנות ה־90 של המאה ה־20 מגמה של העדפת מקלעים קלים יותר היורים תחמושת קטנה יותר (קליבר 5.56 מ"מ) ואת מקלעי המאג החלו להחליף במקלעים שתפקידם הוגדר כ־SAW ("Squad Automatic Weapon" – "נשק אוטומטי כיתתי"). בצבאות נאט"ו הוחלף המאג על ידי ה־FN minimi (או M-249 בצבא ארצות הברית) ובצה"ל הוא משרת לצד מקלע הנגב.

המאג בצה"ל
בצה"ל הוכנס מקלע ה־FN MAG לשירות באופן ניסיוני באמצע שנות ה־60 של המאה ה־20 כתחליף למקלע ה־0.3 (M1919 בראונינג), ונטל חלק בקרבות שונים במלחמת ששת הימים. המקלע שימש תחילה כנשק פלוגתי, וכל פלוגה חומשה ב-3 מקלעים. באופן רשמי נכנס המאג לצה"ל בשנת 1969. בשנותיו הראשונות בצה"ל היה המקלע מסווג ואסור בפרסום פומבי על ידי הצנזורה.

עם השנים, החליף המאג את ה-0.3 גם על גבי הרק"מ בצה"ל. במהלך שנות ה-80 של המאה ה-20 הוצאו משירות כל מקלעי ה-0.3 ואת מקומם תפס המאג.

לאורך השנים התפתח סביב המקלע והמקלען המפעיל אותו פולקלור נרחב. בשל העובדה שהמקלען נשא על גופו 32 ק"ג שכללו את המקלע והתחמושת נהוג היה לבחור את החסונים שבלוחמים לתפקיד מקלען המאג – "מאגיסט". אטימולוגיה עממית גורסת כי בצה"ל ראשי התיבות מא"ג מסמלים מקלע אחיד גדודי.

בשנת 1988 יוצר הדגם הניסיוני של מקלע הנגב מתוצרת תע"ש, שנחשב לקומפקטי ואמין במיוחד בתנאי מדבר. בשנת 1995 רכש צה"ל את המקלע והפך אותו למקלע העיקרי בחיל הרגלים וביחידות המיוחדות במקום מקלע המאג. עם זאת, המאג לא נזנח אלא הפך ממקלע ברמת הכיתה בחיל הרגלים למקלע ברמת המחלקה.

 נתונים טכניים 
 מנגנון פעולה: אוטומטי על בסיס גזים שנוצרים במהלך הירי
 קירור: באמצעות אוויר
 קליבר: 7.62 מ"מ (תחמושת מסוג 7.62x51 מ"מ נאט"ו)
 אורך: 1245 מ"מ
 אורך הקנה: 
 משקל: 10.85 ק"ג
 טווח יעיל:
  מטרה בודדת  מטרה מקובצת על גבי דורגלים  600  800 על גבי חצובה 800  1,400
(מטרה בודדת היא מטרה הקטנה מ־2 × 2 מ' ומטרה מקובצת היא מטרה הגדולה מ־2 × 2 מ')
 טווח מקסימלי: 3.5 ק"מ.
 קצב אש: 600, 900 ו־1,200 כדורים לדקה. ניתן לשינוי באמצעות ווסת גזים.
 מהירות לוע: 840 מטר לשנייה.

משתמשים


 , דגם GPMG או MAG 58
 , השתמשה בעיקר במלחמת פוקלנד
 , M240 את צבא ארצות הברית









 , דגם M971 בשימוש הצבא הברזילאי.


 , מיוצר ברישיון.


 , מיוצר ברישיון.

 , מייצרת ומייצאת.





  קונגו

 , דגם GPMG C6 משמש בעיקר את חיל האוויר הקנדי, ה־GPMG C6 עלה גם על מגוון של כלי רכב.

 , אומץ בשנת 1958
 בנגלדש
 בוטסואנה
 הרפובליקה המרכז אפריקאית
 צ'ילה
 דנמרק
 ג'יבוטי
 אקוודור
 אל סלבדור
 אסטוניה
 פינלנד
 צרפת
 גינאה
 גוואטמלה
 האיטי
 הונדורס
 הונג קונג
 הונגריה
 הודו
 אינדונזיה
 יפן
 ירדן
 כווית
 לטביה
 לבנון
 לסוטו
 לוב
 ליטא
 לוקסמבורג
 מלזיה
 מקסיקו
 מונקוממוזער|250x250 פיקסלים|מאג עם כוונת טלסקופית, מלחמת חרבות ברזלממוזער|250x250 פיקסלים|מאג מותקן על רכב Hum-Vee ישראלי
 מרוקו
 הולנד
 ניקרגואה
 ניז'ר
 ניגריה
 נורווגיה
 פקיסטן
 פנמה
 פפואה גינאה החדשה
 פרו
 פולין
 פורטוגל
 רודזיה
 רואנדה
 סעודיה
 סיירה לאון
 סלובניה
 דרום אפריקה
 ספרד
 סודן
 סרי לנקה
 סלובקיה
 טאיוואן
 תאילנד
 תוניסיה
 טורקיה
 אוקראינה
 אורוגוואי
 ונצואלה
 זימבבואה

 ראו גם 
 מקלע
 FN Minimi
 מקלע נגב
 נגב NG7
 מאג רפא"ל

 קישורים חיצוניים 


 אביחי בקר, שלום לידיד, הארץ,  05.09.1997, כפי שהועלה באתר פרש.
 מאג 58
 משה (בוגי) יעלון, "מָא"ג", מתוך "סיפורים מהקיטבג", במחנה, 28 בספטמבר 2011.


הערות שוליים

קטגוריה:מקלעים של חברת FN Herstal
קטגוריה:אמצעי לחימה של צה"ל במלחמת יום הכיפורים
קטגוריה:אמצעי לחימה במלחמת פוקלנד
קטגוריה:אמצעי לחימה במלחמת ששת הימים
קטגוריה:חיל הרגלים הישראלי: אמצעי לחימה
קטגוריה:מקלעים רב-תכליתיים